ગમે તે કહીએ જીવનની જેમ ફેસબુકનો ફંડા ઘણો ખરો એવો છે કે કોઈની પોસ્ટ પર તમે ડીસએગ્રી થાઓ, તેના વિચારોની વિરુદ્ધ પોતાનો વિચાર પ્રગટ કરો તો મિત્રતાની હાલત ભારતની ઈકોનોમી જેવી થઇ જાય. કહેવા પુરતા ફ્રેન્ડલીસ્ટમાં રહે. હા હા હા. વિચારોનો વિરોધ વ્યક્તિગત વિરોધ તરીકે સમજવામાં આવે. ધાર્મિક સડાઓના વિરોધને ધર્મનો વિરોધ સમજી લેવામાં આવે. સીસ્ટમની નબળાઈ કે નિષ્ક્રિયતાના વિરોધને કોઈ વ્યક્તિ કે વિચારધારાનો વિરોધ સમજી લેવામાં આવે. ફેસબુક પર રામાયણ કાળના ધોબીની માનસિકતાના વારસદાર પણ પડ્યા હોય છે.